
Nr. 19059/20.12.2022
REFERAT DE APROBARE

a proiectului de hotărâre privind rectificarea bugetului local al Comunei Cornetu, judeţul Ilfov  
pe anul 2022
În Monitorul Oficial al României, Partea I, nr. 1220 din 19.12.2022 a fost publicată H.G. nr. 1508/2022 privind alocarea unei sume din Fondul de rezervă bugetară la dispoziţia Guvernului, prevăzut în bugetul de stat pe anul 2022, pentru unele unităţi administrativ-teritoriale.

La art. 1 din hotărâre se prevede aprobarea suplimentării sumelor defalcate din TVA pentru echilibrarea bugetelor locale pentru anul 2022 cu suma de 924.362 mii lei din Fondul de rezervă bugetară la dispoziţia Guvernului, prevăzut în bugetul de stat pe annul 2022 şi alocarea acestei sume bugetelor locale ale unităţilor / subdiviziunilor administrativ-teritoriale prevăzute în anexa hotărârii, pentru plata unor cheltuieli curente şi de capital.
Din anexa actului normativ rezultă că pentru judeţul Ilfov a fost alocată suma de 26.500 mii lei, iar din aceasta, pentru comuna Cornetu a fost alocată suma de 612 mii lei.
Având în vedere faptul că suma alocată este destinată atât cheltuielilor curente, cât şi celor de capital, se impune reanalizarea structurii bugetului comunei Cornetu, judeţul Ilfov în forma votată în cadrul şedinţei Consiliului local din data de 14.12.2022 şi rectificarea acesteia, luând în calcul şi suma recent alocată,
Faţă de cele  prezentate, consider că este necesară emiterea unei hotărâri a Coniliului local al Comunei Cornetu, judeţul Ilfov prin care să se aprobe: 

- Rectificarea bugetului local al comunei Cornetu pentru anul 2022, conform datelor prezentate în anexa nr. 1 la proiectul de hotărâre; 

- Lista de investiţii buget local, conform anexei nr. 2 la proiectul de hotărâre; 

- Bugetul fondurilor externe nerambursabile, conform anexei nr. 3 la proiectul de hotărâre; 

- Lista de investiţii – fonduri nerambursabile, conform anexei nr. 4 la proiectul de hotărâre.

În consecinţă, apreciez legal, necesar și oportun proiectul de hotărâre, în forma prezentată, drept pentru care îl supun dezbaterii și aprobării Consiliului local al comunei Cornetu, judeţul Ilfov.

